Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: – A RIÉP Stratégiai terve alapján készítendõ, 2007–2008. évekre szóló kormányzati intézkedési terv kidolgozása során tisztázzák annak a romák társadalmi integrációját elõsegítõ kormányzati programról és az azzal összefüggõ intézkedésekrõl szóló 1021/2004. (III. 18.) Korm. határozathoz fûzõdõ viszonyát, tekintettel a párhuzamos szabályozás kiküszöbölésére.
Paragraph Index: 431

– A RIÉP Stratégiai terve alapján készítendõ, 2007–2008. évekre szóló kormányzati intézkedési terv kidolgozása során tisztázzák annak a romák társadalmi integrációját elõsegítõ kormányzati programról és az azzal összefüggõ intézkedésekrõl szóló 1021/2004. (III. 18.) Korm. határozathoz fûzõdõ viszonyát, tekintettel a párhuzamos szabályozás kiküszöbölésére. – Tekintsék át a tárcák roma programokkal összefüggõ együttmûködésének és összehangolásának régi-új rendszerét, és tegyenek intézkedéseket a RIT hatékony mûködésének biztosítása érdekében. 2007/67/II. szám 63 Az egyik deszegregációs modellprogramot megvalósító önkormányzattal szemben jelenleg is ombudsmani vizsgálat folyik a lehetséges visszaélések kiderítésére. – Elemezzék és értékeljék összehasonlító módon a roma telepeken élõk lakhatási és szociális integrációs modellprogramja végrehajtásának eddigi tapasztalatait. Ennek alapján szükség szerint módosítsák a további modellprogramokat, illetve az így szerzett tapasztalatokat használják fel az ÚMFT keretében 28 kistérséget érintõ „Esély a leghátrányosabb helyzetû kistérségekben élõknek” címû program végrehajtása során. – Az egyes stratégiák hatékony megvalósítása érdekében dolgozzanak ki pontos, a programok összehasonlítását is lehetõvé tevõ, gyors utánkövetési és monitoring rendszert. Az utánkövetés eredményeinek társadalmi kommunikációja során legyenek fokozott figyelemmel az egyes célokra költött összegek rendeltetésének pontos feltüntetésére, megelõzve a roma lakossággal szembeni társadalmi elõítéletek fokozódását. IV. Integráció az oktatás területén 4.1. Esélyegyenlõségi reform A különbözõ szociális, kulturális hátterû gyerekek esélyegyenlõségét azok az oktatási rendszerek képesek biztosítani, amelyekben minél hosszabb ideig tart a mindenki számára elérhetõ, azonos színvonalú oktatás, és minél magasabb oktatási szinten kezdõdik el a szelekció.64 A magyar közoktatási rendszerben azonban az iskolák „szabad gyermekválogatási” lehetõsége és a szülõk szabad iskolaválasztási joga eredményeként jelenleg már a korai, kezdeti szakaszban óriási szelekció érvényesül. 2002-tõl a közoktatási rendszerben megkezdõdött egy reform, amely a hátrányos helyzetû gyerekeknek kíván a korábbiaknál nagyobb esélyt biztosítani az integrált oktatás feltételeinek megteremtésével és az oktatási szolgáltatások minõségének javításával. E reformfolyamat keretében politikai, jogi, finanszírozási és pedagógiai módszertani téren egyaránt történtek változások.65 A kormányzat határozottan állást foglalt az oktatási szegregáció minden formája ellen; a közoktatási törvénybe bekerült az iskolai szegregáció tilalma; bevezettek két új oktatásszervezési formát: a képesség-kibontakoztató és az integrációs felkészítést, amelyekhez kiegészítõ normatívákkal többlettámogatást biztosítottak; és létrehozták a pedagógiai-módszertani megújuláshoz szakmai segítséget nyújtó szolgáltató intézményt, az Országos Oktatási Integrációs Hálózat és Fejlesztési Központot. Az oktatási integráció megteremtését elõsegítõ anyagi támogatások köre is megújult: új pályázati lehetõségek jelentek meg például a 2004–2006-os idõszakban az NFT Humán-erõforrás Fejlesztési Operatív Program keretében, valamint új típusú ösztöndíjakat66 indítottak el.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes